שיחת קטגוריה:רבנים אשכנזים

message: אני לא מבין בנושא. יצרתי את הקטגוריה רק כי קוטלגו בה 22 ערכים וצרם לי הקישור האדום. אתה יכול למחוק. דניאל ב. 17:21, 29 באפריל 2007 (IDT)
replies: text: עכשיו ראיתי שהקטגוריה נוצרה ביוזמת משתמש:88.153.11.38 שהוסיף אותה לערך. ברשותכם הוספתי לדיון את :קטגוריה:רבנים ספרדיים כיוון שהנושא זהה. אציין גם שקטגוריה דומה: :קטגוריה:רבני יהדות תימן נמחקה בעבר לאחר שרוקנה (לא בהצבעה מסודרת) והנימוק היה "אין קטגוריות מקבילות, ולכן זו מיותרת". השאלה הבסיסית היא האם נחלק את הרבנים גם לפי עדות (גם אם נניח שאפשר להגדיר את כל הרבנים בצורה חד משמעית) או שיש להסתפק בקיטלוגים הקיימים לפי מוצא, תקופה וזרם (בתקופת האחרונים). ‏DGtal‏ 17:30, 29 באפריל 2007 (IDT)
replies: text: :לדעתי אין מקום לחלוקה לפי עדה, חלוקה לפי ארץ מוצא מספיקה לחלוטין. אסי אלקיים 19:16, 29 באפריל 2007 (IDT)
replies: text: :: דווקא יש מקום לחלוקה הואיל וגם המדינה קבעה שיש רב ראשי אשכנזי וספרדי. (והנגזרות שלהם ברמות נמוכות יותר) חגי אדלר 11:19, 30 באפריל 2007 (IDT)
replies: text: ::: בתוך מדינת ישראל אולי יש הגיון כיוון שיש בה קיבוץ גלויות משמעותי. לעומת זאת, ברוב מדינות העולם (בוודאי עד מלחמת העולם השנייה ובמידה פחותה אחר כך) ההפרדה בין העדות הייתה דומה מאוד להפרדה הגיאוגרפית. יש חריגים בודדים: בולטת אמשטרדם שאחרי גירוש ספרד היו בה 2 קהילות מובהקות - לכל אחת היה בי"ד משלה ונפוץ למצוא ספרים בהם מודפסות ההסכמות משני בתי הדין זה לצד זה. מלבד מקרה זה, בדרך כלל מי שעבר מקהילה לאחרת נטמע בתוכה. ‏DGtal‏ 13:33, 3 במאי 2007 (IDT)
replies: text: ::::הלוואי שיום יבוא ובפסח מועלם יהנה מאכילת גפילטע פיש וזילברשלג יאכל קטניות. שהנכד של הרב אוירבך ילמד ב'אל המעיין' ודרעי יחזיר עטרה ליושנה ב'דגל התורה'. ועוד הרשימה ארוכה. עד אז, וכמו שחגי ציין כאן, המיסים שלנו מנציחים את המצב הנורא ש"רבו מחלוקת בישראל ונעשית תורה כשתי תורות", יש צורך בסיווג ה'עדתי'. לא כדי לסמן את מוצא האדם, חלילה, אלא כדי שֶ‏נער שקורא על אחד מהרבנים המופיעים פה יידע אם יוכל לנהוג לפי פסיקותיו של אותו רב בהלכה ובמנהג.

text: ::::אכן מעטים המקרים של רבותינו ה'ראשונים' שנדדו בין שני חלקי העולם היהודי (הרא"ש הוא החריג המעיד על הכלל), ויש לסמן בעיקר רבנים בני הדורות האחרונים, וכאלה שחיו 'מחוץ למקומם' (רב ספרדי בליטא) או במקום בו אין זיהוי מובהק ברור, ולא רק בארץ. דוד ציין לעיל את המצב באמשטרדם. בעקבות מאמציו של מנשה בן ישראל, ומסיבות רבות אחרות, הייתה הגירה משמעותית של יהודים מהולנד לבריטניה, ומשם למקומות אחרים. ה'ספרדים' שבהם שמרו על מסורותיהם (יש להם עד היום קהילה 'אצילית' של ס"ט בלונדון) ופיתחו לעצמם רבנים שיורו להם. בישיבה יוניברסיטי יש 'מכון ליהדות ספרד', העורכת מחקרים ומו"ל בטאון, והספרדים בניו-יורק (בני הקהילה החלבּ‏ית ואחרים) מתכבדים להימנות אליה. הם פתחו סניפים רעיוניים בארץ- בישיבות המשרתות את הבחורים הבאים לתקופה מחו"ל, וממשיכים לטפח את ה'גאווה הספרדית'. רבים הספרדים בצרפת. יש להתלבט לגבי רבני איטליה והבלקן. איני בטוח שהחריגים הם בודדים.

text: ::::אין צורך לסמן את הרש"ר הירש או את רבני בריסק, אבל הייתי שם את ' קט' רבנים ליטאים' ואת ' קט' רבנים גרמניים' תחת 'רבנים אשכנזיים' וכד' כל לבי 'אדמו"רים' ו'בעלי-מוסר'.

text: ::::כמו-כן, ע"פ מה שאמרתי לעיל, עיקר הצורך הוא אצל פוסקי-הלכה. אולי כדאי ליצור קט' 'כותבי ספרות הלכתית' מתחת ל'כותבי ספרות תורנית', ושם נחלק בין פוסקים אשכנזיים לספרדים? מי שאינו מזוהה כפוסק (רוב רבני הציונות הדתית) אינו צריך להכנס לשם. לסיכום, אין דעתי נוחה מחלוקה זו, אבל זו המציאות ועלינו לבטא אותה, לא ליצור מציאות אחרת. שילוני 19:17, 3 במאי 2007 (IDT)
replies: text: :::::אין חולק שיש רבנים ספרדיים ורבנים אשכנזיים אך מדוע יש לכתוב לגבי כל אחד מה הוא היה בתוך קטגוריה? זה סתם מסורבל. (אגב לגבי רבני הבלקן אני לא מסכים שיש ספק - הם ספרדים לחלוטין. איטליה לדעתי קטגוריה בפני עצמה וקיימת כיום.) אסי אלקיים 21:59, 3 במאי 2007 (IDT)
replies: text: ::::::ומה יכתבו על על הרב יעקב נימירובר, רב אשכנזי שהנהיג קהילה ספרדית? או על הרב שלמה בן ערבי, רב תימני שהנהיג קהילה אשכנזית? אין מקום להפרדה מלאכותית לאשכנזים וספרדים. בברכה. ליש 23:21, 3 במאי 2007 (IDT)
replies: text: :::::::כפי שניכר מהדיון היפה הזה, חלק מהשאלה על רב איננה מה מקום מושבו אלא מה בית המדרש ההלכתי-מחשבתי שלו (כלומר, מי רבותיו ומניין שאב את תורתו). אם נסתכל על זה כך, אז מי שטיפה בקיא יודע שאין פה חלוקה פשוטה כלשהי לאשכנז/ספרד/תימן, אלא זה "קצת" יותר סבוך. סבך כזה צריך להיות חלק משמעותי מכל ערך על רב ולמי שאמיץ מספיק לנסות לתייג, יש בתבנית:רבנים את סעיף ה"השתייכות" וסעיפי "רבותיו" ו"בני דורו" שמשלימים את התמונה. ‏DGtal‏ 12:56, 4 במאי 2007 (IDT)

message: אני לא מבין מדוע רק חלק מרבני אשכנז מקוטלגים תחת הקטגוריה הזאת. כמו כן, האם יקוטלגו גם הראשונים וגם האחרונים? שאלה זו תקפה גם לקגטוריה רבנים ספרדים. לפני שאני מעלה את שתי הקטגוריות להצבעת מחיקה, אשמח לדעת להיכן הרוח נושבת. Mort 16:34, 9 במאי 2007 (IDT)
replies: text: :הרשימה,(לדעתי מיותרתEwan2 - שיחה 14:04, 7 באוקטובר 2010 (IST)), עלולה להיות ענקית, הרבה יותר גדולה מזו של רבנים ספרדים, אם אינני טועה.Ewan2 - שיחה 23:08, 14 בינואר 2010 (IST) לדעתי היה אפשר להתספק בקטגוריה רבנים ספרדים, אף על פי שגם היא יכולה להיות גדולה.Ewan2 - שיחה 14:05, 7 באוקטובר 2010 (IST)
replies: text: :נכון, הקטגוריה תהיה ענקית בפוטנציאל, אבל יש לה חשיבות. יש מקומות בהם היו קהילות אשכנזיות וספרדיות במקביל זה כולל למשל את רומניה, איטליה, אמסטרדם, אפילו לונדון, וכמובן כמובן ארץ ישראל מימות עליות תלמידי הגר"א והחסידים ועד ימינו. כדי למנוע הצפה אפשר להחליט על "קריטריון הכללה" מחייב שיצויין בראש הקטגוריה.

text: :למשל "קטגוריה זו כוללת רבנים שהמשיכו את המסורת היהודית-אשכנזית ופעלו במקומות בהם שלטו בעיקר מסורות מובהקות אחרות, כדוגמת המסורת הספרדית או התימנית, או שלא הייתה באותו מקום מסורת מובהקת עיקרית. רבנים אשכנזים שפעלו בעיקר במקומות בהם נהגה המסורת האשכנזית לא יכללו בקטגוריה זו".

text: :אפשר לתת כותרת דומה גם לקט' רבנים ספרדיים או ל"קטגוריה:רבני יהדות תימן" שנמחקה בעבר (ראו ראש דף השיחה). כיוון שבארץ ישראל, בעיקר בימינו, יש המון רבנים עם ערך, אפשר ואולי רצוי ליצור מיד קט' "רבנים אשכנזים ישראלים" ואפשר ליצור גם, אם יהיה "ביקוש", קט' משמעותיות לקורא כמו "רבנים רומנים ספרדיים" או "רבני אמסטרדם אשכנזים". ‏DGtal‏ 14:21, 7 באוקטובר 2010 (IST)
thread_title:  קטגוריה